Den Nord-Cimbriske Tilskuer, 1848-09-16
Redactionen har modtaget følgende rev fra Høiesterets=Advocat Rotwitt til Kammeraad oldgaardHvorvidt min politiske Tro siden mit Ophold i Thisted er forandret, troer og ei at behøve at opholde mig ved; thi Verdens og vore Forhold ere saa forandrede fra den Tid (7 Aar, at det ei er at undres over, om Anskuelserne ogsaa forandres. Jøvrigt maa jeg bringe i Erindring, at de Spørgsmaal, der paa hiin Tid forlangtes besvarede i Politiken, vare af en gandske anden Art end nu, og at jeg ikke divergerede fra det saakaldte liberale Partie i Anskuelser, men kun havde Tvivl om min Berettigelse til at udtale dem, en saadan Tvivl deelte jeg da med Mange. Nu er denne Tvivl legaliter ryddet af Veien. At opstille en Modsætning mellem "Liberal og Royaliste, har jeg allerede tidligere til Dig bemærket er forældet; jeg antager Regjeringen for liberal, indtil jeg ved at see Constitutions Udkastet maatte blive overbeviist om det Modsatte. ethvert Tilfælde er Ordet "Liberal misbrugt saa ofte, at jeg ikke ønsker det brugt. Herefter vil der derimod formeentlig kun blive Spørgsmaal, om en Mand er Demperat eller ikke, og Democraten har at kjempe imod Aristoeratie og Bureaueratie. Jmidlertid kan ogsaa dette Begreb modtage mange Modificationer, og derfor anseer jeg det godt, at nogle nærmere Betingelser opstilles i et Program; jeg anseer det tillige for ønskeligt, at ikke enhver Candidat opstiller et særskildt Program, men at han slutter sig til et allerede opstillet, hvortil hans Grundsætninger nærmest passe, thi imodsat Fald ville der opstaae Partier i det Uendelige. Jeg har sluttet sig til Valg-Reform-Committeens. Jeg havde i Førstningen Betænkelighed derved, fordi jeg havde opfattet 5 9 om Udsyndring af kongevalgte Medlemmer urigtigt; jeg troede, som vistnok Mange endnu, Meningen at være, at de kongevalgte Medlemmer skulde søges fjernede fra Rigsdagen, og dette ansaa jeg for urealisabelt, med mindre man vilde en Revolution, og den vilde jeg ikke. Dette er imidlertid ikke Meningen. Ordene ere disse i § 9. Udsyndring i Rigsforsamlinger af de kongevalgte Medlemmer, forsaavidt denne kan skee indenfor Lovlighedens Grændser, til Ex. ved reglementariske Bestemmelser." Af Regjeringen og de raadgivende Stænder er det erkjendt for principstridigt, at Kongen vælger Medlemmer til en Folkeforsamling, navnlig fordi Kongen saaledes ikke erholder Folkets Mening ublandet. Herpaa har man tænkt sig at der endnu kunne raades Bod, f. Ex. hvis Afstemningen i Rigsdagen skeete særskildt af Kongens og Folkets Deputerede, eller deslig og Rigsforsamlingen maa formeentlig have en Myndighed til at vedtage en saadan Formsag, der kun vedrører Forretningsordenen. Men erklærer Regjeringen Discussionen herom ulovlig, er det jo ligefrem udtalt i sen (indenfor Lovlighedens Grændse,) at der afstaaes derfra. Hvad jeg tilskrev Dig om mine Anskuelser, inden jeg tiltraadte ommeldte Program, vil Du vistnok finde stemmer med dette kun at jeg har yttret mig om enkelte Punkter, der ei ere i dette, og at jeg ved at træde i Forbindelse med Committeens Medlemmer har faaet tilfredsstillende Oplysning om Meningen af § 9. saaledes at jeg ikke formedelst dette Punkt, som jeg hellere havde ønsket udelukket, behøvede at opstille et særskilt Program. Troer Du, at nærværende Oplysning vilde lægge Hindring i Veien for mit Valg, bedes Du lade mig det vide saasnart muligt, da jeg i saa Tilfælde maaskee vælger at stille mig i et andet District. Jmidlertid er det jo godt at dette Punkt er kommet paa Bane, for at vælgerne kunne overveie, om de ansee det af saadan Vigtighed at de ville opgive den, de mulig have tænkt at stemme paa.